Diari Oficial de la Generalitat Valenciana


Sumari del DOGV 4196, del 22-02-2002 (2002/1743)

RESOLUCIÓ de 13 de febrer de 2002, del president del Consell d'Administració de l'Entitat Pública de Sanejament d'Aigües Residuals de la Comunitat Valenciana, sobre delegació per a practicar liquidacions del cànon de sanejament en el gerent de l'entitat.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4196

Data del DOGV
:   22-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1743


Data del document
:   13-02-2002

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

Descriptors 

:   * Entitat Pública de Sanejament d'Aigües Residuals de la Comunitat Valenciana
    * impost
    * permís de contaminació negociable
    * delegació de poders
    * sanejament

RESOLUCIÓ de 13 de febrer de 2002, del president del Consell d'Administració de l'Entitat Pública de Sanejament d'Aigües Residuals de la Comunitat Valenciana, sobre delegació per a practicar liquidacions del cànon de sanejament en el gerent de l'entitat. [2002/1743]
  
Fent ús de les facultats que em confereix l'article 14.2 del Decret 266/1994, de 30 de desembre del Govern Valencià en la redacció donada al mateix pel Decret 193/2001, de 18 de desembre, pel qual es modifica el Reglament sobre el Règim Econòmico-Financer i Tributari del Cànon de Sanejament, en relació amb l'art. 27 de la Llei 2/1992, de la Generalitat Valenciana, de sanejament d'aigües residuals, en la redacció donada per la Llei 9/2001, de Mesures Fiscals, de Gestió Administrativa i Financera de la Generalitat Valenciana, i de conformitat amb el que disposa l'article 13 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, considerant convenient delegar determinades atribucions en el Gerent de l'Entitat Pública de Sanejament d'Aigües Residuals de la Comunitat Valenciana, i
  
Atés que els procediments administratius en matèria tributària, es regeixen per la normativa específica, i subsidiàriament per les disposicions de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, d'acord amb el que disposa la disposició addicional cinquena de l'esmentada llei, resolc:
  
Primer
  
Delegar en el Gerent de l'Entitat Pública de Sanejament d'Aigües Residuals de la Comunitat Valenciana la competència i les atribucions per a dictar les liquidacions del cànon de sanejament, a què fa referència l'article 14.2 del Decret 266/1994 de 30 de desembre del Govern Valencià, en la redacció donada al mateix pel Decret 193/2001, de 18 de desembre, del Govern Valencià, i també per a resoldre tots els assumptes que estiguen relacionats amb la matèria objecte de delegació.
  
Segon
  
La delegació d'aquestes atribucions no serà obstacle per què el president del Consell d'Administració puga advocar el coneixement o la resolució d'aquells assumptes que considere convenient, el qual podrà igualment revocar-la en qualsevol moment, de conformitat amb els articles 13 i 14 de la Llei 30/92 de 26 de novembre de Règim Jurídic de les Administracions Públiques i del Procediment Administratiu Comú.
  
Tercer
  
Sempre que es faça ús de la delegació de funcions continguda en aquesta resolució s'haurà de fer constar aquest punt en l'acte administratiu adoptat, que es considerarà dictat per el òrgan delegant, segon estableix l'article 13.4 de la Llei 30/92 de 26 de novembre de Règim Jurídic de les Administracions Públiques i del Procediment Administratiu Comú.
  
Quart
  
Aquesta resolució entrarà en vigor l'endemà de la seua publicació al Diari Oficial de la Generalitat Valenciana.